Točak vremena

mini|desno|300px
**Točak vremena** je serijal epske fantastike. Tvorac imaginarnog svijeta Točka vremena je Robert Jordan. Točak vremena je postigao veliki uspjeh. Često ga porede sa Tolkinovim Gospodarom prstenova. Serijal se sastoji od četrnaest knjiga, od kojih je zadnje tri dovršio Brandon Sanderson. Spisak knjiga: *Zjenica svijeta* (započeta 1984. izdata 1990.), *Lov na rog*, *Ponovorođeni Zmaj*, *Dolazak sjenke*, *Nebeski oganj*, *Gospodar haosa*, *Kruna mačeva*, *Staza bodeža*, *Srce zime*, *Raskršće sumraka*, *Bodež snova*, *Dolazeća oluja*, *Kule ponoći* i posljednja *Sjećanje na svjetlost*.

## Sile univerzuma 
Jedna od najvećih moći u svijetu Točka vremena je upravo Točak vremena. Njega je stvorio Tvorac, stvaralac svega dobrog i lijepog. On ima sedam paoka: svaki točak je jedno doba. Doba odlaze i dolaze, i ponovo se vraćaju. Jedno od najpoznatijih doba je Doba legendi. Točak pokreće Istinski izvor, pokretačka snaga univerzuma kojeg je stvorio Tvorac. Ljudi koji mogu da dodirnu i upotrebljavaju ovu moć nazivaju se Aes Sedai. Također postoji i druga sila Mračni. On je antiteza Tvorca, stvaralac svega zlog. On je zatvoren u zatvoru u Šajol Gulu, i postoji opasnost da se oslobodi. Ako se oslobodi, slomiće Točak vremena i preoblikovati svijet po svojim idejama.

## Kontinenti 
Vjeruje se da postoje četiri kontinenta: kontinent gdje se nalaze Šara, Aijelska pustara i zemlje iza Kičme svijeta, velikog lanca planina. Na drugom kontinentu se nalazi država Seanšan, moćna imperija. Taj kontinenet ima mnogo grupacija ostrva. Za treći kontinet se saznalo nedavno. One koji se iskrcaju na njegove obale odmah napadnu domoroci. Za četvrti kontinent se vjeruje da se nalazi pod polarnom kapom.

## Lokacije 
### Altara 
200px|desno|mini|Zastava Altara
200px|lijevo|mini|Zastava Kuće Mitsobar
*Altara* je nacija koja se nalazi južno od Andora, sjeverno od Ilijana i istočno od Amadicije. Altara je vrlo slaba zemlja. Njeni stanovnici nemaju nikakav osjećaj nacionalnosti. Presto Altare se naziva Prestolom vetrova. On drži jako malo vlasti. Pravu vlast imaju vlastelini i plemići. Prestolnica je velika luka Ebou Dar.

### Aijelska pustara 
*Aijelska pustara* se nalazi na jednom od tri kontinenta. Od civilizovanih zemlja je na zapadu dijeli Kičma svijeta. To je ogromni planinski lanac sa malo prohodnih prolaza. Neki ga zovu i Zmajev zid. Aijelska pustara je dobila ime po ljudima koji je naseljavaju Aijelima. To su snažni ratnici, koje mnogi smatraju za divljake. Njihov život je težak zato što je pustara bezvodna i pusta oblast. Ipak, oni opstaju. Aijeli pustaru zovu i Trostruka zemlja. Vjeruju da su tamo protjerani zato što su na neki način izdali Aes Sedai.

### Amadicija 
200px|desno|mini|Zastava Amadicija
*Amadicija* je nacija koja se nalazi južno od Tarabona i zapadnoi od Ilijana. Rijeka Eldar je granica između Amadicije i Altara. Na jugu i zapadu je okean Aryth. Amadicija je jako slaba zemlja. Iako postoji kralj,imena Ailron, svu vlast drži vojna organizacija po imenu Djeca svjetla. Prijestonica je Amador.

### Andor 
200px|desno|mini|Zastava Andor
*Andor* je nacija koja je nastala u Stogodišnjem ratu. To je bio rat koji se vodio poslije smrti velikog cara Artura Hokvinga. Grb Andora je zlatni lav. Prvi vladar Andora je bila kraljica. Iako je Andor tada obuhvatao samo veliki grad Kaemlin i njegovu širu okolinu, kraljica je uvela politiku postepenog širenja. Sklopila je savez sa Bijelom kulom i Aes Sedai tako što je poslala svoju kći na obuku kod Aes Sedai.

Otada Andor uvijek ima samo kraljicu, a ne kralja. Kćerka kraljice zove se kći naslednica, a brat kćeri naslednice zove se Princ Mača. Andor se širio na sjeveru do Tar Valona, na jugu do Murandije, na istoku do Kairhijena, na zapadu do Dvije rijeke. Andor je stabilna i moćna država. Njihovi zlatnici imaju najveću vrijednost. Vojska u Andoru zove se Kraljičina garda. Trenutno njome rukovodi Garet Brin, jedan od najboljih generala. Trenutna kraljica je Elejna Trakand.

Datoteka:Flag of House Anshar.svg|Kuća Anshar
Datoteka:Flag of House Arawn.svg|Kuća Arawn
Datoteka:Flag of House Baryn.svg|Kuća Baryn
Datoteka:Flag of House Caeren.svg|Kuća Caeren
Datoteka:Flag of House Carand.svg|Kuća Carand
Datoteka:Flag of House Coelan.svg|Kuća Coelan
Datoteka:Flag of House Mantear.svg|Kuća Mantear
Datoteka:Flag of House Marne.svg|Kuća Marne
Datoteka:Flag of House Norwelyn.svg|Kuća Norwelyn
Datoteka:Flag of House Pendar.svg|Kuća Pendar
Datoteka:Flag of House Sarand.svg|Kuća Sarand
Datoteka:Flag of House Trakand.svg|Kuća Trakand

### Arad Doman 
200px|desno|mini|Zastava Arad Domana.
*Arad Doman* je nacija koja na zapadu izlazi na okean, na sjeveru je granica sa Saldejom, na istoku je Karalainska ravnica, a na jugu Almotska ravnica. Arad Doman je jedna izolovana zemlja koja se malo pominje u knjigama. Njome upravlja kralj\kraljica, koji se savjetuju sa vijećem trgovaca. U Arad Domanu većina žena su trgovci. Domanke su poznate po zavodničkoj vještini, koju koriste za dobit u trgovini. Nijedan muškarac ne ostane čistog uma kada sretne neku Domanku. Ard Doman ima razvijenu trgovinu. U 11. knjizi Točka vremena, Rand al'Tor šalje mnoge vojske da osvoje Arad Doman, tako da je zemlja sad pod okupacijom. Arad Doman je rodno mjesto čuvenog generala Rodela Itulada. Rodel trenutno oslobađa zemlju Tarabon, koju su okupirali Seanšani.

### Arafel 
200px|desno|mini|Zastava Arafel
Nacija *Arafel* nalazi na sjeveru svijeta i graniči se sa Pustarom, zemljom Mračnog. Znak Arafela su dvije ruže: jedna  bijela, a druga crvena. Glavni grad je Šol Arbela. Ljudi Arafela nose pletenice. Bore se pomoću dva mača istovremeno. Arafeljani su bijele puti i imaju krupne oči.

### Baerlon 
*Baerlon* je rudarski grad koji se nalazi pored Maglenih planina. Baerlon je dio nacije Andor. Andoru je stalo do ovog grada uglavnom zbog velikih rudnika zlata, gvozđa, srebra i bakra. U gradu većina ljudi radi u topionicama i kovačnicama. Grad je opasan visokim zidinama. Herid Fel je guverner Baerlona. Odavde dolazi djevojka Min, koja ima talenat da vidi djelove sudbine.

### Bijela kula 
*Bijela kula* je građevina koja se nalazi u ostrvskom gradu Tar Valonu. Bijela kula je izgrađena poslije Slamanja svijeta. Izgradili su je Ogijeri, neljudska rasa bića za Aes Sedai. Otada je Bijela kula središte moći Aes Sedai. Bijela kula upravlja Tar Valonom. Iako je mnogi koji ne vole Aes Sedai mrze, niko ne može poreći njenu veličanstvenost.

### Crna kula 
*Crna kula* je mjesto okruženo velikim zidinama na sve strane. Crna kula se nalazi na dan hoda od Kaemlina, glavnog grada Andora. Crnu kulu je osnovao Rand al'Tor, i to je mjesto gdje se treniraju Aša'mani, muškarci koji usmjeravaju. Ime *Crna kula* je u suprotnosti sa Bijelom kulom Aes Sedai, ženama koje usmjeravaju. U Crnoj kuli sada prebiva M'hejl Mazrim Taim i 600 Aša'mana.

### Dvije rijeke 
*Dvije rijeke* su u stvari skup sela, raspoređenih na liniji sjever-jug. Nazivi sela su: Tarenska skela (najsjevernije selo), Stražarsko brdo, Emondovo polje (najveće i centralno selo) i Devonovo jahanje. Dvije rijeke se nalaze istočno od Maglenih planina. Južno se nalazi Sjenovita šuma i rijeka Manetardela, a na sjeveru je rudarski grad Baerlon. Dvije rijeke imaju veoma izolovan položaj u odnosu na ostatak svijeta. Ekonomija Dvije rijeke se sastoji od vune i duhana.

Na mjestu Dvije rijeke nekada je bilo srce kraljevstva Manetern. Manetern su u potpunosti uništili Troloci tokom Troločkih ratova. Potomci ljudi Maneterna su osnovali Dvije rijeke. Rand al'Tor, Matrim Kauton i Perin Ajbara su rođeni i odrasli u Dvije rijeke. Emondovo polje su 999.ne napali Troloci. Nakon ovog napada, Moraina Sedai odvodi Randa, Meta i Perina. Perin se kasnije vraća u Dvije rijeke. Ljude napadaju Djeca svijetla i Troloci. Pod Perinovim vođstvom, ljudi Dvije rijeke se okupljaju, dižu stari barjak Maneterna i protjeruju Djecu svijetla i Troloke. Perin je proglašem Lordom Perinom Zlatookim od Dvije rijeke. Mnoge izbjeglice iz Arad Domana i Tarabona dolaze u sela, mijenjajući način života.

### Falme 
*Falme* je najveći grad na Tomanskoj visoravni, koja se nalazi južno od Arad Domana. Falme se prvi put pojavljuje u 2.knjizi. Tada je grad pod Seanšanskom okupacijom. U velikoj bici su se sukobili Seanšani, Djeca svijetla i mrtvi heroji prizvani Rogom Valera. Heroji su odnijeli pobjedu. Nakon seanšanskog povlačenja, grad su zauzeli Zmajuzakleti.

### Geldan 
200px|desno|mini|Zastava Geldan
*Geldan* je relativno mala zemlja. Nalazi se sjeverno od Amadicije, južno od Dvije rijeke i zapadno od Altare. Dvije rijeke su odvojene od Geldana velikom sjenovitom šumom i velikom liticom, nazvanom Garetov zid. Geldan je donedavno bio mirna zemlja, sumnjičava prema strancima. Međutim, sve se promijenilo kada je stigao čovjek po imenu Masema Dagar. On se proglasio Prorokom lorda Zmaja, propovijedajući u slavu Randa al'Tora. Ubrzo je dobio veliku armije sledbenika koji su čak i silom preobraćali ljude. Vladar Geldana je bio nemoćan. Četiri vladara su se izmijenjala za pola godine. Trenutni vladar je kraljica Alijandra Kigarin. U sve su se umiješala Djeca svijetla. Mnogi gradovi su spaljeni do temelja u sukobu Djece svetla, kraljičinih ljudi, sledbenika Proroka, pa čak i Šaido Aijela. Rand al'Tor je poslao svog generala, Perina Ajbaru, da zavede mir u Geldanu. Kraljica mu se zaklela na vjernost, Masema je odlučio da ga prati, ali haos i dalje vlada Geldanom u 11. knjizi.

### Ilijan 
200px|mini|desno|Zastava Ilijana
*Ilijan* je nacija koja se nalazi zapadno od Tira, južno od Altare, i zapadno od Amadicije. Iljan je jaka i velika nacija. Ima razvijenu trgovinu i dobar geografski položaj. Grad Ilijan je prestolnica istoimene zemlje. Ilijan ima dvije institucije: Savjet Devetorice i kralja. Savjet Devetorice je skup plemića koji se uvijek takmiče  sa kraljem u sticanju moći. Poznata je netrepeljivost Ilijana i Tira. Vodili su preko 10 ratova.

### Kairhijen 
200px|desno|mini|Zastava Kairhijena
*Kairhijen* je nacija i nalazi se na istoku svijeta. Zapadna granica mu je Andor, a istočna Kičma svijeta. Kairhijen je kraljevstvo koje je nastalo u Stolećni rat. Glavni grad nosi ime Kairhijen. Iluminatori imaju tamo svoju gildu. Grb Kairhijena je zlatno, izlazeće sunce. Presto na kome sjedi kralj naziva se Sunčev presto. Grad Kairhijen su izgradili Ogijeri, neljudska rasa bica. Prije četiristo godina Aijeli su dozvolili Kairhijenjanima da prelaze Aijelsku pustaru, pa su tako Kairhijenjani mogli da dođu do zemalja iza Aijelske pustare i tamo nabave svilu i slonovaču. Aijeli su Kairhijenu donijeli i Avandesoru, legendarno Drvo Života. Kralj Laman je sasjekao ovo drvo. Zbog te uvrijede Aijeli su se okupili i spalili Kairhijen. Nedavno je, nakon ubistva kralja Galadrijana izbio građanski rat. Taj rat je umirio Rand'al Tor, ponovorođeni Lijus Terin Telamon.

### Kandor 
200px|desno|mini|Zastava Kandor
*Kandor* je nacija koja leži između Arafela i Šijenara. Na sjeveru se graniče sa Pustarom, zemljom Mračnog. Simbol nacije je crveni konj. Glavni grad je Čačin.     Kandorci su najbolji ratnici sjevera. Također su odlični trgovci i imaju moćan trgovački esnaf. Nose račvaste brade. Bogati trgovci nose zlatne lance.

### Kičma svijeta 
*Kičma svijeta* je ogroman planinski lanac koji razdvaja Aijelsku pustaru od zemalja na zapadu. Ovaj planinski lanac je teško preći. Postoji par prohodnih prolaza. Aijeli, stanovnici Aijelske pustare, ove planine zovu Zmajev zid.

### Majen 
200px|desno|mini|Zastava Majena
*Majen* je mali grad-država, koja obuhvata grad Majen i nekoliko liga zemlje oko njega. Majen se nalazi istočno od Tira. Tir je tokom vjekova pravio pritisak na Majensku slobodu. Majen je ostao ekonomski nezavistan samo zato što njihovi ribari znaju gdje se mreste ribe-uljarice. Ulje koje se dobije od tih riba je kvalitetnije od tairenskog maslinovog ulja. Vladari Majena tvrde da su potomci Artura Hokvinga, a titula im je Prvi ili Prva. Trenutna kraljica Majena je Berelajn Pandreag.

### Malkijer 
200px|desno|mini|Zastava Malkijera
*Malkijer* je bila nacija koja se graničila sa Pustarom, zemljom Mračnog. Malkijeri su 3000 godina branili svoju zemlju od Troloka i Midraala. Međutim, Malkijer je na kraju pao 953 nove ere. Preživjeo je samo kraljev sin, Lan'al Mandagoran. on je odrastao u velikog ratnika. Moraina, Aes Sedai uzela ga je za Zaštitnika. Poslije Morainine smrti, Lan je otišao Ninaevi Sedai, svojoj ljubavi.

### Manetern 
200px|desno|mini|Zastava Manetern
*Manetern* je nacija osnovana nekih 200 godina poslije Slamanja svijeta. Bila je to velika zemlja, obuhvatala je dijelove Andora i Geldana. Maneternci su bili poznati po svojoj hrabrosti i neustrašivosti. Znak Maneterna je bio crveni orao. Manetern je jedna od Deset nacija koje su potpisale savez za borbu protiv Sjenke. Tokom Troločkih ratova, ljudi Maneterna su se tako hrabro borili da su nazivani *trnom u nozi Mračnoga*. Međutim, pri kraju rata, velika sila Troloka je bila poslata da razori Manetern. Kralj Maneterna je sa svim svojim vojnicima i sa svojim narodom, otišao u smrt. Sada se na mjestu gdje je bio Manetern prostire skup sela pod imenom Dve Reke.

### Paaran Disen 
*Paaran Disen* je bio najveći grad u Dobu legendi. U ovom gradu je bila smještena svjetska vlada i Dvorana sluga (glavno zborno mjesto Aes Sedai). Enterijer grada je bio predivan, sa mnogim arhitektonskim čudima, visokim kulama, visokim mostovima u vazduhu, predivnim baštama i parkovima.... Dvorana sluga je bila poznata po svojoj ljepoti i visokim stubovima od bijelog mermera. U Ratu moći, Lijus Terin Telamon je porazio Išamaela kod kapija Paaran Disena. Kasnije je Izgubljeni Be'lal uništio Dvoranu sluga. U Slamanju svijeta grad je napušten i uništen.

### Ruidean 
*Ruidean* je drevni grad u Aijelskoj pustari. Za vrijeme Slamanja svijeta, Ruidean su izgradile Aes Sedai i tu su trebali da žive miroljubivi Džen Aijeli. Međutim, Džen Aijeli su izumrli.  DA bi sa drugim Aijelima podijelile njihovu istoriju, Aes Sedai koje su izgradile Ruidean su odredile da svaka žena koja treba da postane Mudra mora da dvaput uđe u jedan ter'angreal i proživi istoriju Aijela. Muškarac koji želi da postane poglavar treba da samo jednom prođe kroz te'angreal. Obično jedan od tri čovjeka preživi, dok je kod žena stopa preživljavanja veća. Nedavno je Ruidean postao otvoren za sve Aijele po naređenju Randa al'Tora, Ponovorođenog zmaja svijeta i ''Kar'a'karna*(vrhovnog poglavara) Aijela. Iz opisa u knjigama saznajemo da je Ruidean predvan, da podsjeća na gradove iz Doba legendi, sa nemoguće viskokim kulama, ogromnim fontanama, impozantim statuama i trgovima.

### Saldeja 
200px|desno|mini|Zastava Saldeje
200px|desno|mini|Zastava Kuće Bashere
200px|lijevo|mini|Izdajnički Baner
*Saldeja* je država koja se nalazi na sjeverozapadu svijeta i graniči se sa Pustoši, zemljom Mračnog. Znak Saldeje su tri srebrne ribe. Glavni grad je Maradon. Vladar je kraljica Tenobija. Saldeja je prostrana država. Proteže  do rijeke Arinel i sjevernih dijelova Crnih planina. Saldejci su strašni kada se razjare u borbi. Nevjerovatni su konjanici, kakvih nigdje nema. Imaju najbolju laku konjicu na svijetu. Saldeju brani Maršal-general. Saldeja ima veliku trgovinu krznom i začinima.

Uprkos njihovoj inače znatnoj moralnosti, Saldejke mogu biti vanredno senzualne. Dvorske dame su poznate po suptilnosti njihovog zavođenja, koristeći jezik lepeza za saopštavanje svojih namjera potencijalnom udvaraču. Zloglasni ples *sa’sara* je zabranjen od strane velikog broja saldejskih kraljica zbog njegove nepristojnosti, ali i pored toga skoro sve plemkinje znaju da ga igraju, premda će samo nekoliko to potvrditi i u javnosti. Sa’sara, kada je pleše neko ko zna  pokrete, umije da natjera muškarčevu krv da proključa.  Historija Saldeje beleži tri rata, dve bune i četrdeset sedam saveza i svađi između plemićkih kuća, isto tako kao i nebrojene dvoboje, izazvanih zbog žena koje su plesale sa’saru. Postoji čak i priča o poraženoj kraljici koja je ugušila bunu plešući sa’saru za pobjedničkog generala. Priča se da je on oženio i ponovo je vrato na vlast, mada je ova priča pobijana od svake saldejske kraljice.

### Salidar 
*Salidar'' je bilo malo selo koje se nalazilo na granici Altare i Amadicije. Salidar je bio napušten poslije Rata bijelih plašova. Kada je Amirilin Tron Sijuan Sanče zbačena, Elaida Sedai, iz Crvenog Ađaha je sjela na presto Amirilin Tron. Ona je odmah počela progon svi sestara Plavog Ađaha. Sestre Plavog Ađaha, sakupivši ogroman broj sestara iz drugih Ađaha koje nisu podržavale Elaidu, su pobjegle iz Tar Valona. Otišle su u Salidar, vjerujući da se Elaida neće dosjetiti tog mjesta. Tamo su se reorganizovale. Stvorile su se tri struje: jedna, koju je vodila Šerijam Sedai, druga, koju je vodila Romanda Sedai, i treća, koju je vodila Lelejna Sedai. Da bi se postigao kompromis, za Salidarsku Amirilin Tron je odabrana mlada Prihvaćena Egvena al'Vera, koja je trebala da bude Amirilin maroneta. Aes Sedai su odlučile da treba marširati ka i napasti Bijelu kulu. Sklopile su dogovor sa generalom Garetom Brinom po kome im je on trebao skupiti i voditi vojsku. Egvena se pokazala teškom za manipulisanje. Polako je razbijala moć gorepomenute tri struje, dok nije postala apsolutni i neosporni vođa. Salidarske Aes Sedai u 11. knjizi opsjedaju Tar Valon sa 50,000 vojnika.

### Seanšan 
200px|desno|mini|Zastava Seanšan
*Seanšan* je zemlja koja se nalazi na kontinentu koji je sa druge strane Aritskog okeana. Seanšan su osvojili od domorodaca vojske cara Artura Hokvinga, predvođene njegovim sinom Lutairom.

Prije dolaska Lutaira Pendraga, Seanšan je bio podijeljen na niz malih državica. Njima su uglavnom upravljale Aes Sedai. Koristile su Istinski izvor kao oružje. Granice su se stalno mijenjale. Kraljevstva su stalno ratovala. Zemlja je stalno bila pustošena. Postojale su i armije mraka, sačinjene od Troloka, Midraala i drugih zvijeri. Lutairu Pendragu i njegovim naslednicima je trebalo 200 godina da osvoje Seanšan a još 300 godina da uguše svaki otpor.

Seanšan je poslije osvajanja postao jedinstvena i stabilna država. Gradovi su cvijetali širom kontinenta, privreda je napredovala. Formirane su velike armije koje su koristile razne zvijeri kao oružje. Seanšanski carevi  sjede na Kristalnom prestolu, ter'angrealu koji daje osjećaj divljenja i poštovanja svakome ko mu priđe. Aes Sedai su okovane povodcem koji se zove a'dam. Prvi povodac je izmislila jedna Aes Sedai da bi natjerala svoje sestre Aes Sedai da pređu na stranu Lutaira Pendraga. Otada su sve Aes Sedai vezane i izvršavaju sva naređenja.
One Aes Sedai koje ne nose povodac ljudi Seanšana zovi ''marat'damane* ili u prevodu: **one koje moraju biti vezane**. Kraljevska krv se održala, iako je moguće da neki vojnik bude usvojen u carsku porodicu zbog hrabrosti. Jedna poslovica najbolje oslikava politiku Seanšana: *Kada hodaš visoko, staze su popločane bodežima *. Carica trenutno upravlja Seanšanom. Ne postoji pravo prvorodstva u nasljeđivanju prijestola, već se članovi carske porodice nadmeću. Tako pobijedi najbolji. Seanšani žele da ponovo osvoje carstvo Artura Hokvinga koje se raspalo. Oni to nazivaju *coirene* ili Povratak.

### Tar Valon 
200px|desno|mini|Zastava Tar Valon
*Tar Valon* je grad koji se nalazi južno od Krajina, a sjeverno od Andora i Kairhijena. Tar Valon je veoma bogat grad. On je središte trgovine između sjevera i juga. U Tar Valonu se nalazi Bijela kula, centar snage Aes Sedai. Grad su izgradili Ogijeri za Aes Sedai ubrzo poslije Slamanja. Mlađi dio grada, koji je star oko 2000 godina, su izgradili ljudi i on nije tako veličanstven.
Sjajne Zidine" Tar Valona se smatraju neprobojnim , tako da vlada ustaljeno mišljenje da nikada nijedna vojska nije uspjela da se probije kroz njih. Ustvari, Aes Sedai su te koje insistiraju na ovakvom mišljenju, iako su za vrijeme Troločkih Ratova armije Senke uspjele da prodru u Tar Valon i da spale jedan njegov dio; najmanje dvije vojske Lažnih Zmajeva su uspjele da se probiju do Bijele Kule i da oslobode svoje vođe.

Pretpostavlja se da je inspiraciju za pisanje o Tar Valonu u svojim djelima, Robert Jordan našao u izmišljenom gradu Avalonu (imaju i slična imena ukoliko se uklone neki suglasnici).

### Tarabon 
200px|desno|mini|Zastava Tarabon
200px|lijevo|mini|Zastava panarh Tarabon
*Tarabon* je nacija koja se nalazi zapadno od Amadicije, južno od Almotske visoravni i na zabadnoj obali izlazi na Aritski okean. Tarabonom vladaju zajedno kralj i panarh. Kralj ima vojsku i spoljašnju politiku, a panarh panarhovu legiju i pravosuđe. Glavni grad Tarabona je Tančiko. Nedavno je Tarabon bio bogata nacija, koja je trgovala začinima, bojama, vatrometima... Međutim, zapala je u anarhiju i to je omogućilo Seanšanima da ih lako osvoje. Do sada se Seanšani nisu susreli sa pobunama.

### Tir 
200px|desno|mini|Zastava Tir
*Tir'' je velika zemlja, koja se nalazi južno od Kairhijena, zapadno od Majena i istočno od Ilijana. Osnovan je prije hiljadu godina, i njime upravlja vijeće najmoćnijih lordova. Broj članova ovog vijeća nije određen, i varirao je tokom godina. Glavni grad Tira je istoimeni grad Tir. U samom srcu grada nalazi se ogromna tvrđava, poznata kao Kamen Tira. To je bila prva tvrđava koja je napravljena poslije Slamanja svijeta. U Kamenu Tira se nalazio Kalandor, moćni sa'angreal. Kalandor je mogao uzeti samo pravi Ponovorođeni zmaj. Kada Zmaj uzme mač, pašće i Kamen Tira, prema proročanstvu. Ljudi Tira mrze Aes Sedai i osjećaju veliko nepovjerenje prema njima. Tairenci i Ilijanci imaju dugačku historiju suparništva i mnogih sitnih ratova. Glavni izvoz Tira su ulje, ribe i konji. Međutim, životni standard sa seljake u Tiru je veoma nizak.

Jedan od Izgubljenih, Be'lal, se prerušio i stekao veliku vlast u Tiru. Rand al'Tor, Ponovorođeni zmaj, je ubio Be'lala, uzeo Kalandor i osvojio Kamen Tira sa vojskom Aijela. Svi su ga priznali kao vladara Tira. Rand je uveo seriju zakona koji su smanjili ovlašćenja plemića i poboljšali život seljaka.

### Tremalking 
*Tremalking* je najveće poznato ostrvo, ogromnih dimenzija. Nalazi se jugozapadno od Tarabona, u Moru Oluja. Tremalking je veliko ostrvo, na kome žive misteriozni narod Ajad, ali ostrvom vladaju guverneri Morskog naroda. Sa Tremalkinga dolazi odličan čaj, kao i najfiniji porculan. Na ostrvu se nalazila ogrmona ženska statua, kolosalnih dimenzija. Kasnije je otkriveno da je to moćni ženski sa'angreal, za čije je korištenje potreban jedan ter'angreal. Kada je ter'angreal uništen, statua se istopila. Nažalost, ovo su Ajadi shvatili kao znak za propast svijeta i izvršili su masovno samoubistvo.

### Šajol Gul 
*Šajol Gul* je velika planina u Pustoši, u kojoj se nalazi zatvor Mračnog. Šajol Gul je potpuno stvarno mjesto, ali tu Mračni ima veliki uticaj. Utiče na vrijeme, može da se obraća ljudima, i da zarobi nekoga u zamku za um. Ispod Šajol Gula se nalazi tvrđava i kovačnica Takan'dar, koja je vječito obavijena maglom. Tunel u planini  vodi ka Jami Usuda, dijelu stvarnosti koji je stvrorio direktno Mračni. u 6. knjizi Demandred kaže da je Šajol Gul u Dobu legendi bio predivno ostrvo u hladnom moru, popularna turistička destinacija.

### Šara 
*Šara* je zemlja koja ima prirodnu zaštitu. Velikim liticama odvojena je od Aijelske pustare. Na istoku se nalazi veliki okean. Šara je misteriozna zemlja. Trgovci iz Karhijena dolaze u ograđen grad gdje im predaju robu. Brodovi Morskog naroda dolaze u ograđenu luku. Ako brodovi pođu dalje, prosto nestanu. Nije sigurno da li Pustoš, zemlja Mračnog zalazi u Šaru i imaju li problema sa Trolocima. Aijeli tvrde da imaju, dok će ljudi Šare reći da ih Troloci nisu napadali. Iz Šare potiče svila i slonovača.

Nedavno je pronađen rukopis koji objašnjava puno stvari o ovoj zemlji. Zemljom vlada car ili carica čija je titula Ajan. Nakon sedam godina vladavine oni umiru. Neki smatraju da je ovo božanska volja, ali pisac rukopisa tvrdi da careve ubijaju. Takođe, u Šari postoji ropsto. Što je još čudnije, čini se da nema robovskih pobuna. Aes Sedai, muški i ženski se šalju u sela gdje žive odvojeno od drugih. Nemaju dozvolu da izađu. Mogu da izlaze samo ako im car to dopusti. Muške Aes Sedai ne uče ničemu, osim nekih jednostavnih zadataka, dok ženske Aes Sedai idu na carev dvor. Pisac rukopisa optužuje ženske Aes Sedai da ubijaju cara.

### Šijenar 
200px|desno|mini|Zastava Šijenara
*Šijenar* (en. Shienar) je država koja se nalazi na sjeveroistoku svijeta i jedna je od nacija koji se granice sa Pustarom, zemljom Mračnog.  Znak Šijenara je je crni soko. Glavni grad je Fal Moran. Šijenarci imaju najbolju tešku konjicu. Oni čuvaju mnoge prolaze ka Pustari, od kojih je jedan od najvećih Tarvinov procijep. Taj prolaz štiti tvrđava Fal Dara. Šijenarci najviše cijene mir zato što ga oni nikad nemaju, uvijek u borbi sa Trolocima ili Aijelima.

## Sudbina 
Sudbina i historija univerzuma Tocka Vremena bazira se na sukobu Tvorca i Mračnog. Oni koriste ljude kao pione u ovom sukobu. Uskoro se bliži Tarmon Gai'don, posljednja bitka, kada će taj univerzum biti blizu svoje konačne sudbine, na bolje ili na gore.

## Također pogledajte 
* Kutija zastoja
* Gver Amalasan
* Logan Ablar
## Reference 
## Vanjski linkovi 
* https://web.archive.org/web/20120312174522/http://www.dragonmount.com/
* https://web.archive.org/web/20120806134027/http://us.macmillan.com/author/robertjordan
* http://www.brandonsanderson.com/